ISANDA LAUAS
Tere tulemast saatesse!
Mina olen Martti Ojares
ja mu tänane külaline on Mauri Levan.
Tere tulemast! - Tänan!
Sinu perekonnanimi viitaks otsekui prantsuse päritolule,
aga sa sündisid siiski Lõuna-Pohjanmaal. - Jah.
Mu suguvõsa juured ulatuvad erimaadesse.
Kui olid veel üsna noor, läksid koos perega Rootsi.
Sa olid siis 6,5-aastane? - Jah.
6,5-aastasena läksin koos perega Rootsimaale.
Ja peale seda oledki elanud Rootsis?
Jah. Käisin koolides ja elasin Rootsis.
Muidugi olen ma palju kordi Soomes käinud.
Tänu sellele on mu soome keel säilinud.
See oli raske aeg eelkooliealisele,
kuna läksid kooli alles pool aastat peale seda.
Kuid sa alustasid seal ehtsa lõuna-pohjanmaalasena.
Olen õnnelik selle üle, et sündisin usklikus kodus.
Meie peres olid isa ja vanaisa pastorid.
Meil olid Soomes head lähtekohad, aga olude sunnil läksime Rootsi,
kus olukorrad muutusid üsna radikaalselt.
Sa oled kolmandat põlve vabakoguduse jutlustaja-pastor.
Sinu isa ja vanaisa olid ka pastorid.
Milliseid väljakutseid kogesid, kui läksid Rootsi,
aga rootsi keelt ei osanud?
See oli väga vapustav muutus, sest see oli võõras rahvas.
Neil oli võõras keel.
Ka kombed olid võõrad.
Kommetega, millega olin harjunud Soomes,
seal enam läbi ei saanud.
Sellest tuli koolikiusamine ja muud.
Muutusin üha aremaks.
Kuigi oskasin kõiki kooliaineid, ei julgenud ma siiski kätt tõsta.
Ma olin väga arg laps.
Olin väike ja kõhn ning mind ei kutsutud enda seltsi.
See argus aina kasvas.
Nooremas lapsepõlves tundsin end teisejärgulise kodanikuna.
Aga Jumal oli siiski armuline ja vabastas sind sellest argusest.
Jah. Aga teismeeas kaugenesin oma isa usust.
Kogesin, et mul kadus elu suhtes täielikult huvi
ja ma ei näinud enam tulevikku.
Õnneks puhkes sel ajal Rootsis suur ärkamine.
Kuna mu isa oli jutlustaja, siis läksin koos isaga kaasa,
sest seal oli ka palju noori.
Seal käis tõsine tegevus.
Ärkamine on tähendusrikas, kui see tuleb.
Kella ei vaadanud enam keegi
ja kõik viis jutlustajat rääkisid täissaalidele.
Peale seda olid veel 4-5 tunni pikkused palved.
Meil tuldi Rootsis kokku eri kohtadest.
Paljud sõitsid maha 1000 km, paljud vähem.
Me soomlased olime koos terve nädalalõpu.
Tol ajal oli Rootsis väga palju soomlasi.
Siis kuulsin, kuidas küsiti:
"Kas nüüd poleks Mauril aeg oma elu Jeesusele anda?"
Sealt mu elumuutus algaski.
Siis kogesin konkreetselt,
kuidas kõik mu nooruses tehtud pattude ja eksimuste koormad
langesid.
Keegi tuli mu sisse mitmest suunast.
Seda selliselt, et kõik koormad kadusid
ja ma kogesin, et olin taas samal teel, kus olin lapsena olnud.
Kogesin ka,
et tahan samuti olla vaimulikus töös nagu mu isa ja vanaisa seda olid.
See ärkamine oli nii elav.
Kogesime tohutut Püha Vaimu väge ja tuld
ning janu sellega täituda.
Kui Jumal ristis mind Püha Vaimu- ja tulega,
kadus kogu mu argus.
See oli suur asi mu jaoks
seista esimest korda elus suur koguduse ees
ja tunnistada nendest asjadest,
kuidas Jeesus mu ellu tuli ja mida Ta muutis.
"Nüüd ma julgen seda...!"
Järgmisel suvel läksin kaasa evangeliseerimisreisile Soome.
Seal jäi Soome mu südamesse kinni.
Kas oli hea tunne tulla oma sünnimaale?
On sul miskit head, millest rääkida?
Ma pole ennast kunagi rootslasena tundnud,
kuigi elan ja olen seal.
Soomlaseks olemine tuli mulle koos emapiimaga
nagu ütlesin.
Kogen, et mul pole õigust siin maal elada.
Aga tahan rääkida sellest, et mu isa käis sõjas
ja ma tean, mis hinnaga see maa on enda omaks saadud.
Kui vaadata neid väärtusi, mida praegu väga lõhutakse,
siis tahan kuulutada seda päästvat evangeeliumi,
mis ei paranda inimest vaid seestpoolt,
aga ka ühiskonda tervikuna.
Kui mõelda Soome ja Rootsi peale ajas, millest sa just rääkisid,
siis ajast, mil Jumal sind tugevalt puudutas,
on toimunud väga palju muutusi.
Ja just halvemas suunas.
Jah.
Kahjuks küll.
Ma olen praegu 67-aastane.
Ajast, mil 16-aastasena siia tulin,
mahub sellesse ajavahemikku mitu eriperioodi ja ärkamist,
milles olen osalenud peale seda.
Sa oled näinud, et ärkamised on olnud erinevad.
Ärkamised on olnud erinevad.
Sain juba noorena aru,
et mu peamised ülesanded saavad olema just Rootsis.
Ja just migrantide seas.
Olen alati Soome igatsenud.
Ka isa ja ema tahtsid kogu aeg siia kolida,
aga mitte kunagi ei saanud!
Seal on palju soomlasi, kes ei saanud kunagi siia tagasi tulla.
Meie kanalil on tihti olnud su sõber Asko Tynjälä.
Ta on väga väeline Jumala Sõna kuulutaja, kitarr käes.
Te olete teinud palju koostööd. Räägi sellest midagi.
See oli sama ärkamine, kus me mõlemad usklikuks saime.
Meil on ka tore vaimulik taust.
Isal ja Urho Mäntynen'il olid Pohjanmaal suured ärkamised,
kus Pentti Tynjälä sai usklikuks. Samuti ta ema ja paljud teised.
Kui Penttist sai jutlustaja, siis nad leidsid teineteist Rootsis.
Niimoodi see ärkamine algaski.
Asko ja tema õed-vennad said ka usklikeks.
Askoga koos läksimegi esimesele reisile Soome.
Me kontaktid on tänaseni hästi säilinud.
Olles kuulnud su elulugu,
jookseb kogu vaimne pool sealt kõikjalt punase lõngana läbi.
Kuid siis kas abikaasa juhtimisel või kuidas iganes,
pidid sa veel hakkama ametit õppima.
See on nii piibellik tõde,
et kes leiab hea naise, sel läheb hästi.
Mulle on sattunud hea naine.
Viskan vahel nalja, öeldes:
"Ma ei tea, kust sa oma naise said, aga ma sain enda oma Jumalalt.
Ta innustas mind Rootsis õppima. See oli enne me abiellumist.
Tollal ei suutnud pagulaskogudused mulle palka maksta,
nii et õppisin stipendiumite abil. Nendega pidasin end ülal.
Sellest piisas, et õppida arstiks
ja hiljem üldarstiteaduse eriarstiks.
Nii nagu Pauluselgi oli ka tavatöö.
Sedakaudu oled saanud toetust koguduse tööle,
et pole vaja olnud lisapalka. Seda ka nüüd, kui oled pensionil.
Just.
See on õnnistus,
et olen saanud olla palju väikestes kogudustes
ja neid aidata.
Ma pole ka olnud neile majanduslikuks koormaks.
Olen alati maksnud kinni nii enda kui oma meeskonna reisid.
Su vaimulik töö on olnud väga mitmekülgne.
Oled korraldanud nn "Tulekonverentse"
nii Soomes kui Hispaanias.
Kuidas need alguse said ja mis seal toimus?
Siin on kaks eriperioodi.
Algperiood, kui alustasime Askoga Tulekonverentsidega
sellest ärkamisest, mis meil Stockholmis oli.
Asko oli algaastatel seal pastoriks.
Ta kolis Soome, aga meil säilisid head kontaktid.
Ta pere elas Soomes ja ta tuli siia.
Meil olid head kontaktid Kouvolaga, kus ta oli pastoriks.
Pidasime koos neid Tulekonverentse, mis kestsid mitu päeva.
Nende eesmärk oli kogudusi "laadida",
et koguduse inimesed saaksid kogeda Püha Vaimu tuld ja väge
ja võiksid paremini minna vastu tulevikule.
See oli selle asja idee.
Teine periood oli viimase ärkamise ajal,
mis toimus 2013. aastal.
Tollal oli Rootsi TV10 suur tegija selles asjas.
Seal tekkis mõte viia seda ärkamist edasi kogu Euroopasse.
See programm kestis 8 kuud.
Igal nädalal esmaspäevast neljapäevani
kuulutati evangeeliumi.
Palju teateid tuli imedest ja tunnustähtedest,
mis toimusid üle kogu Rootsi.
Inimesed said muudetud. Asju juhtus Euroopaski.
Ka seal vaadati seda kanalit.
Seal tekkis liikumine "Mission to Europe",
milles minagi osalesin.
Kui palvetasime Euroopa eest, näidati mulle Põhjamaade kaarti.
Nägin, kuidas väikestes kohtades hakkasid süttima tuleleegid.
Tahtsin oma meeskonna kaasa võtta
ja minna vaatama, kuidas saame aidata.
Esimesel koosolekul oli väga võimas kogemus,
kus nägin, et Soomes on juba ärkamine.
Me ei tulnud seda siia tooma - see oli siin juba olemas.
Aga inimestele tuli see teatavaks teha, et siin juba on ärkamine.
Kui anname end sellele kõigele üle, hakkavad need asjad juhtuma.
Küsisin kohe esimesel koosolekul: "Kas keegi tahab saada usklikuks?"
Üks vana tädi tõstis käe ja ma palusin tal ette tulla.
Ta oli nii halvas seisus, et kaks inimest talutasid ta ette.
Ta palvetas seal ees: "Jeesus, tule mu südamesse!"
See oli suur ime.
Ütlen alati, et parim asi, mis minuga on toimunud,
on see, et ma sain usklikuks.
Kogesin, kuidas Jeesus tuli mu ellu.
Aga teine suur asi on see,
kui ma näen kellegi teise muutumist.
Seda on inimese näost näha.
Tahaks, et see inimene oleks näoga rahva poole,
et kõik näeksid, kuidas ta muutub.
Ja kui küsitakse, kus on Jeesus, on vastus: "Jeesus on mu südames."
Samas juhtus ime,
et see inimene tervenes jalavaludest ja kõndis ise oma kohale tagasi.
Tol koosolekul toimus 10 imet, mis olid seotud vaimuhaigustega,
keha valudega, siseelundite haigustega
ja igasugused muud imed, mida kogesime.
Need tulevad käsikäes, kui ollakse Jumala ärkamises.
Ütle Mauri, mis on need takistused, et need sõnumid edasi ei lähe?
Neile tuleb kui sein ette,
muutudes seejärel millekski, mis ununeb.
Need juhtuvad tänapäeval.
Kas hingevaenlane seab takistusi või mis seal on?
Ütlen vahel, et kui hingevaenlane ei saa panna usklikku pattu tegema,
siis paneb ta neid tegema igasuguseid muid häid asju.
Püütakse olla nii head, et unustatakse, mis on me tegelik ülesanne.
Ollakse hõivatud kogu maailma heategudega,
nii et asja tuum ununeb sootuks.
Et inimesi on vaja päästa ja vabastada. - Just.
Ärkamine on see, et me vajame Püha Vaimu väge.
Me ei suuda seda ise teha.
Peame mõistma, mida Jeesus ütles:
"Ärge minge kuhugi ja ärge tehke midagi enne,
kui Püha Vaim tuleb teisse
ja te saate väe olemaks minu tunnistajad."
Sest mina ei saa ju kedagi tervendada.
Kuigi olen arst.
Kui Jumal sekkub olukorda, teeb Püha Vaim suuri asju.
Peab olema eluterve patutunnetus;
selline nutuline janu ja tahe saada osa Pühast Vaimust.
Tulekonverentside eesmärk on see,
et kui neid peetakse mitu päeva, siis inimesed süttivad sellest.
Tänapäeval on inimestel nii kiire, et nad ei jõua.
Jumal ei õnnista midagi muud, kui oma Sõna.
Ta on öelnud, et imed ja tunnustähed
käivad koos Jumala Sõna kuulutamisega.
Need on seal, kus kuulutatakse apostellikult
nagu on kirjas Apostlite tegude raamatus,
mille järgi kogudus palvetab:
"Jumal, siruta oma käsi ja tee imesid ning tunnustähti!
Anna oma teenijale julgust rääkida Su Sõna, mis on täis Püha Vaimu!"
Sobival ja ebasobival hetkel. - Just.
See ongi see imeline asi,
et kui nägin seda kaarti, hakkasingi ringi liikuma.
Lõpetasin juba arvutamise, kui mitmes koguduses olen käinud.
Mõni aasta tagasi oli neid üle 30. Mitmes koguduses käisin mitu korda.
Ma olen näinud ärkamise kasvu.
Inimesed õpivad
igapäevast isiklikku elu koos Jeesusega, mis on eriti tähtis.
Siis säilib selline värskus juba hommikust peale:
"Tänan, et eilne on möödas
ja täna on uued võimalused. Mingem ja vallutagem see maailm!"
Me võime tihti näha takistusi hingevaenlase tööde läbi,
muutudes lootusetuks, et sellest ei tule ju midagi.
Aga kui süüdata tuli pimedas ruumis, siis see on nähtav.
Nagu sa ütlesid - Jumal õnnistab ainult oma Sõna.
Just nii. See on Sõna.
Sellest see algab,
sest see on Püha Vaimu poolt inspireeritud.
See on see Sõna - Jeesus, kes sai lihaks.
Olen märganud, et Soomes on ärkamist ja nälga selle suhtes.
Andkem sellele ruumi!
Et inimesed saaksid aru,
et ka neid on kutsutud ärkamise edasikandjateks.
Olema Jeesusega koos, palveühenduses, Sõna lugemises.
Mitmes koguduses, kus olen käinud, olen näinud kasvu.
Ühes kohas üks naine küsis: "Mauri, mis toimub,
et mul on nii suur nälg lugeda Jumala Sõna?
Et vahel ööselgi tõusen üles ja loen, mis seal on."
Ta läheb sauna põlvitama, et ta kedagi üles ei ärataks.
"Kas see on terve asi?"
Ütlesin: "See on terve nii kaua,
kui Piibel dušši all märjaks ei saa ja ei muutu loetamatuks."
On olnud naljakaid ja toredaid hetki.
Olen näinud, kuidas inimesed on muutunud
ja kuidas paljude elud on muutunud.
Jumal tõotas, et kui otsime Tema riiki ja õigsust,
siis kõik muu tuleb kaasa.
See on nii fantastiline.
See on maailma jaoks väga võimas sõnum.
See muudab ja abistab.
Ma poleks arst, kui Jeesus poleks mu ellu tulnud.
Oleksin vist olnud läbikukkunud migrant.
Sest mu lähtekohad olid sellised.
Annan kogu au selle eest Jeesusele.
Tahan Teda teenida ja kuulutada.
Sa pole ainult Soomes ja Rootsis. Sa oled ka Hispaanias ja mujalgi.
Mida sa seal oled märganud?
See on olnud väga tore.
Hispaanias on üks tore koht,
kus on väike vabakogudus nimega Majakas.
Seal inimesed vahelduvad.
Inimesed - turistid, tulevad sinna ja löövad kaasa.
Seal on olnud eriti toredaid olukordi.
Meilt on ka abi palutud.
Sest Hispaanias hakkab olema selline ärkamine,
kus tõusevad esile väikesed kogudused.
Nad tulevad katoliiklikust maailmast.
Nad oskavad laule ja teavad,
kuidas koosolekutel tavaliselt käitutakse.
Kuid nad vajavad õpetust.
Nendes olukordades oleme õpetanud nende juhte
inimeste kaudu, kellel juba on oma teenistus seal.
Oleksin ka sel sügisel pidanud sinna minema,
aga see lükkus edasi järgmisse kevadesse.
Hispaania on üldiselt katoliiklik maa.
Kas seal on raske misjonitööd teha?
Kui rääkida vaimuvägedest nagu äsja rääkisime,
siis seal on religioosne vaimuvägi nii tugev, et seda on tunda.
See teeb selle töö raskeks, aga meid see ei takista.
Võit on siiski selle sõnumi sisu. - Just.
Kui Jumal on kaasas imede- ja tunustähtedega,
siis see on otsustav.
Seda ei saa enam küsimärgi alla seada.
Seda on näha.
Kui keegi oli võimatutes tingimustes, siis ta tervenes või olukord paranes.
Ja seda teatakse. See tekitab ka neis julgust.
Kas me koguduste elu on piirdunud ametliku Jumala Sõna kuulutamise-,
lugemiste- ja muude selliste asjadega,
et tegelikult ei minda enam sellele tasemele,
kus imed ja tunnustähed järgiksid neid?
Paljudes kohtades on mingil moel mindud selleni,
et see on saanud rutiiniks.
Kogu tegevust on püütud muuta
võimalikult sõbralikuks maailma suhtes,
et neil oleks kergem tulla.
Kuid ma arvan, et sellist rõõmu, mida maailm otsib,
sellist rõõmu koguduses ei leita.
Maailmas toimib see rõõm paremini.
Aga nad vajavad elu ja muutust, mis meil on.
Mida nad tegelikult otsivad, on ehtne armastus ja puhtus.
Kui me seda kuulutame, siis see tõmbab inimesi oma poole.
Kui seda tehakse, siis Püha Vaim tuleb ja teeb selle töö.
Sest Tema teab, kes seal on ja mida nad vajavad.
Just nii.
Selles õhkkonnas, kus usklik on täis Püha Vaimu,
tuleb Püha Vaimu kaudu armastus.
Ja siis tuleb ka ind või tahe aidata ja kaasa lüüa.
Sa ei istu enam paigal, vaid mõistad, et ka sul on oma ülesanne.
Siis hakkavad toimima koguduse annid ja ametid.
On need siis, millised iganes.
Alati leidub kohvikeetjaid, koristajaid ja remondimehi.
See ei jää nö ühe mehe tööks.
Piiblis räägitakse viiest teenistusülesandest.
Meil pole enam otseselt apostleid ja prohveteid.
Ka evangeliste pole palju.
See töö jääb niimoodi ühe mehe või naise õlule
ja ta väsib ära.
Jah.
Kui puhuda koos ühte ja sama tuld, siis see põleb võimsamalt.
Siis see ei jää nn "ühe mehe show'ks".
Algkogudus polnud 12 mehe show. - Ei.
Kuigi seal oli 12 tugevat-kanget meest.
Kogu algkogudus elas imede keskel ja oli kõiges kuulutamises kaasas.
Nad liikusid laiali üle kogu maailma ja kuulutasid igal pool.
Igaühel on midagi.
Kõigil on midagi.
Nad kõik peavad saama aru,
et nad kõik on kutsutud ärkamise edasikandjateks.
Selleks aga peab saavutama sellise innustava õhkkonna,
et inimesed tahaksid sinna tulla, aga mitte sealt ära minna.
Üks tähtis asi minu koosolekutel on evangeeliumi kuulutamine.
Jumal ütles: "Lase mul õnnistada oma rahvast."
Kutsun neid õnnistamisele - nii paljusid neid, kui seda soovivad,
et nad täituksid Püha Vaimu- ja väega
ja et nad kogeksid imesid.
Selle kohta on rohkelt näiteid, mis kõik on toimunud.
Alati on rõõm tunnistada,
et seal, kus kuulutatakse elavat Jumala Sõna,
seal on Jumal kaasas.
Enne, kui läheme lõppsõna juurde, küsiksin sinult,
on sul meeles mõnda Jumala imet?
Suurim ime on sul muidugi see, mis sul 16-aastase noorena juhtus -
sa said usklikuks ja täitusid Püha Vaimuga.
Kuid on sul ka mõni võimas Jumala töö meelde jäänud?
Neid on mitu.
Olime eelmisel kevadel Põhja-Soomes, Kalajoel.
Seal toimusid meil Tulekonverentsi stiilis koosolekud.
Need kestsid mitu päeva. Meil olid seal suured ülistusgrupid.
Oli üks mees, kelle kael oli autoõnnetuse tõttu puruks.
Ta ei suutnud kuni 30. eluaastani ilma valudeta ärgata.
Ta ärkas alati valust kangena.
Jumal puudutas nendel koosolekutel tasapisi ta selga.
Reedel ja laupäeval ka kaela.
Laupäeva õhtul palvetasime uneprobleemide pärast.
Pühapäeval mõtlesin, kas olin midagi valesti jutlustanud,
sest pool kogudust puudus koosolekult.
Aga varsti nad tulid üksteise järel - nad olid sisse maganud.
Kõik magasid nii hästi.
See mees ütles, et see oli esimene hommik,
kus ta ärkas ilma valudeta.
Ta liigutas oma pead niimoodi.
Seda oli võimas näha. - Jah.
Samal koosolekul võitles üks mees oma süümepiinadega.
See koosolek oli lihtsakoeline, minnes üle vestlusteks.
Ta sai aru, mis on pääste ja sai vabaks.
Ta pani pühapäeval kollase särgi selga
ja ütles, et see on Püha Vaimu särk.
Olen kuulnud, et ta käib selle särgiga nüüd Kalajoel
ja kuulutab, kuidas Jumal ta päästis.
Sellised suured imed.
Aga nüüd annan sulle võimaluse öelda vaatajatele,
mida Jumala Vaim su südamele annab.
See pole inimese töö, vaid Jumala töö.
Jumal tahab lasta meil kogeda ärkamist
ja Ta tahab meid sellesse äratada.
Lõpetuseks aga tahan palvetada.
Jeesus, tänu Sulle,
et liigutad veel korra kogu Soomet väga võimsalt.
Põhjast lõunasse ja idast läände nii,
et juhtuvad imed ja tunnustähed nagu algkoguduse ajal.
Et tuleks selgelt esile sõnum - Jeesus päästab.
Aitäh, et täidad usklikke väe ja tulega just seal, kus nad on.
Sa näed nende janu.
Sa täidad Püha Vaimu- ja tulega, et nad saaksid aru,
et nemadki on Jumala poolt kutsutud ärkamise kandjad.
Me ülistame Jeesust kõige selle toreda eest
Tema võimsal nimel, aamen!
Aitäh Mauri Levonen,
et tulid Stockholmist siia häid uudiseid jagama.
Et rääkisid sellest, mida oled oma elus kogenud
ja mis on ärkamise võtmed.
Puudutagu selle Tulekonverentsi tuli kogu Põhjalat
ja sedakaudu kogu Euroopat!
Selle eest me palvetame.
Jumal õnnistagu sinu teenimistööd ja sinu naise ja pere elu!
Aitäh!
Kui soovid toetada Eesti TV7 tööd, helista 900 1777 (7 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa